Slaget ved Älgarås

Slaget ved Älgarås ble utkjempet ved Älgarås kongsgård i Västergötland den 14. november 1205 mellom tilhengerne av kong Sverker Karlsson den yngre og Knut Erikssons sønner.Harrison, Dick (2002): Jarlens sekel: en berättelse om 1200-talets Sverige. Stockholm: Ordfront förlag. ISBN 91-7324-999-8. s. 109-110 Bakgrunnen for slaget var striden om den svenske kronen som sverkerne og erikætten hadde drevet i et halvt århundre.

Kong Sverker seiret og tre av Knut Erikssons sønner ble oppgitt å ha blitt drept i slaget. Den fjerde sønnen, Erik Knutsson, greide derimot å komme seg unna og flykte til Norge. Derfra kom han senere tilbake og tok revansj i slaget ved Lena og Gestilren.

Første gang slaget ved Älgarås nevnes i skriftlige kilder skjer i Chronologia Vetus, en gang etter 1260-tallet.Paulsson, Göte (1974): Annales Suecici medii aevi. Stockholm: Gleerup förlag. ISBN 91-40-03516-6. s. 22-23 Det finnes ingen andre omtaler om et slag som skal ha stått ved Älgarås i 1205. En senere omtale fra begynnelsen av 1300-tallet fastsetter tidspunktet til november, antagelig på ganske løst grunnlag, men nevner at kong Eriks sønner stupte i slaget.Annales Suecici Medii Aevi, Göte Paulsson, 1974.

Det meste av øvrige opplysninger er av senere dato. I henhold til Johannes Bureus skal Erik under flukten ha fått hjelp av en Fale Bure, en figur som moderne forskning ikke har klart å bekrefte og som betraktes som en oppdiktet figur.

 Referanser 

 Eksterne lenker 
 Sverkerska och erikska ätterna

Älgarås
Kategori:Konflikter i 1205
Kategori:Slag med deltakelse av Sverige